****

 **REPUBLIKA HRVATSKA**

**MINISTARSTVO PRAVOSUĐA, UPRAVE I**

 **DIGITALNE TRANSFORMACIJE**

 **UPRAVA ZA ZATVORSKI SUSTAV I**

 **PROBACIJU**

 **Centar za izobrazbu**

KLASA: 112-01/24-01/505

URBROJ: 514-10-08-02/01-24-04

Zagreb, 22. svibnja 2024.

**OPIS POSLOVA, PODACI O PLAĆI, TESTIRANJE I PRAVNI IZVORI ZA PRIPREMANJE KANDIDATA/KINJA ZA TESTIRANJE**

 uz Javni natječaj za prijam u državnu službu na neodređeno vrijeme u Ministarstvo pravosuđa, uprave i digitalne transformacije, Uprava za zatvorski sustav i probaciju, Centar za izobrazbu

10.8.2. Centar za izobrazbu

* **radno mjesto: referent** – 1 izvršitelj/ica, ustrojeno pod rednim brojem 2. točka 10.8.2. Priloga II. Pravilnika o unutarnjem redu Ministarstva pravosuđa i uprave

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**Izvod iz Pravilnika o unutarnjem redu**

**Poslovi i zadaci:**

* sudjeluje u izradi statističkih i drugih izvješća;
* obavlja administrativno-tehničku potporu nužnu u organizaciji obrazovnih aktivnosti;
* vodi brigu o održavanju, uporabi i ispravnosti tehničkih uređaja, računalne i telekomunikacijske opreme i infrastrukture u učionicama i uredima Centra;
* stavlja na raspolaganje i vodi brigu o tehničkoj opremi i pratećim uredskim i materijalnim sredstvima za potrebe izobrazbe u i izvan Centra;
* obavlja poslove održavanja smještajnih prostora, uredske opreme i inventara Centra te manje složene radove na održavanju objekta i opreme;
* unosi podatke u baze podataka te pruža podatke iz istih;
* ustrojava i vodi propisane evidencije;
* obavlja i druge poslove po nalogu nadređenih.

**Podaci o plaći**

Plaća službenika, sukladno članku 11. Zakona o plaćama u državnoj službi i javnim službama („Narodne novine“, broj 155/23), sastoji se od osnovne plaće i dodataka na osnovnu plaću utvrđenih citiranim Zakonom te ostalih primitaka u skladu s citiranim Zakonom i općim propisom o radu. Prema članku 12. stavku 2. citiranog Zakona, osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće. Dodatak za radni staž iznosi 0,5 % na osnovnu plaću za svaku navršenu godinu radnog staža. Nazivi radnih mjesta u državnoj službi, uvjeti za raspored, pripadajući platni razredi i koeficijenti za obračun plaće utvrđeni su Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24 i 33/24). Sukladno Tablici 4. citirane Uredbe, koeficijent za obračun plaće radnog mjesta iz Javnog natječaja iznosi 1,43, a osnovica za izračun plaće iznosi 947,18 eura bruto.

**Sadržaj i način testiranja kandidata**

Provjera znanja, sposobnosti i vještina kandidata/kinja te rezultata u dosadašnjem radu, utvrđuje se putem testiranja i razgovora (intervjua) Komisije za provedbu javnog natječaja s kandidatima/kinjama.

Testiranju mogu pristupiti kandidati s liste kandidata koji ispunjavaju formalne uvjete javnog natječaja, a čije su prijave pravodobne i potpune.

Kandidat koji ne pristupi testiranju više se ne smatra kandidatom u postupku.

Utvrđivanje znanja, vještina i sposobnosti te stečenog radnog iskustva kandidata provodi Komisija za provedbu javnog natječaja.

Kandidatu koji je osoba s invaliditetom državno tijelo obvezno je u postupku testiranja i razgovora (intervjua) s Komisijom osigurati odgovarajuću razumnu prilagodbu ako je kandidat u prijavi na javni natječaj naveo potrebu za odgovarajućom prilagodbom.

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete javnog natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Testiranje će se vršiti pisano.

Pitanja kojim se testira provjera znanja, sposobnosti i vještina bitnih za obavljanje poslova predmetnog radnog mjesta temelje se na sljedećim propisima/izvorima:

**Zakon o izvršavanju kazne zatvora („Narodne novine“, broj 14/21 i 155/23),**

**Zakon o državnim službenicima(„Narodne novine“, broj 155/23),**

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere ne može sudjelovati u daljnjem postupku.

Na razgovor (intervju) s Komisijom pozvat će se kandidati koji su ostvarili ukupno najviše bodova u prvoj fazi testiranja.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate u njihovu dosadašnjem radu.

Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Vrijeme i mjesto održavanja testiranja bit će objavljeni najmanje 5 (pet) dana prije dana određenog za testiranje na web-stranici Ministarstva pravosuđa i uprave <https://mpu.gov.hr/>

Centar za izobrazbu